اؤزبکیستانین بخارا شهرینده، تورکیه‌نین ده قاتیلدیغی 16.جو اولوسلارآراسی ایپک و ادویه مدنیت فستیوا‌لی سونا چاتدی.
شهرین تاریخی بؤلگه‌سینده ائدیلن فستیوالدا، اؤلکه‌ده اوره‌تیلن مختلیف ایپک پارچا‌لار و ادویه نؤوع‌لری سرگیلندی.
اوچ گون بویونجا داوام ائدن فستیوال چرچیوه‌سینده گله‌نک‌سل اولوسال و یئرلی گئییم‌لر گئچیشی، شهرین مختلیف یئرلرینده خالق اویون‌لاری و رقص گؤستری‌لری، خوروز و قوچ دؤیوشلری تشکیل ائدیلدی. گله‌نک‌سل اؤزبک گئییم‌لری گؤستری و ال صنعت‌لری نومونه‌لری‌نین سرگیلندیگی فستیوال چرچیوه‌سینده آیریجا اؤزبک کندیربازلیق صنعتی اوستا‌لاری‌نین گؤستری‌لری ایزله‌ین‌لره جوشغولو آنلار یاشاتدی.
فستیوال چرچیوه‌سینده گله‌نک‌سل اؤزبک پلووو آشبازلارین یاریشماسی تشکیل ائدیلدی. یاریشمادا ان یاخشی اؤزبک پلووو آشبازلاری مختلیف هدیه‌لرله اؤدوللندیریلدی.
تاریخی ایپک یولون‌داکی بخارادا یئنی‌دن توریزمین گلیشمه‌سینه قاتقی وئرمه‌یی آماجلایان فستیوال، اؤلکه‌دکی مشهور صنعتچی‌لرین قاتیلدیغی کونسر ایله سونا چاتدی.
